Document ID: 32002R2287

Padomes Regula (EK) Nr. 2287/2002
(2002. gada 16. decembris),
ar kuru groza Regulu (EK) Nr. 2505/96, ar ko atklāj autonomas Kopienas tarifu kvotas un nosaka autonomu Kopienas tarifu kvotu pārvaldību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1) Padome 1996. gada 20. decembrī pieņēma Regulu (EK) Nr. 2505/96 [1], ar ko atklāj autonomas Kopienas tarifu kvotas un nosaka autonomu Kopienas tarifu kvotu pārvaldību dažiem lauksaimniecības un rūpniecības produktiem. Kopienas pieprasījums pēc šiem produktiem jāapmierina saskaņā ar vislabvēlīgākajiem nosacījumiem. Tādēļ jāatklāj jaunas Kopienas tarifu kvotas attiecīgiem apjomiem saskaņā ar samazinātām vai nulles nodokļu likmēm, kā arī jāpaaugstina dažas esošās tarifu kvotas, vienlaikus izvairoties no traucējumiem šo produktu tirgū.
(2) Kopienas interesēs vairs nav uzturēt spēkā Kopienas tarifu kvotas dažiem produktiem, un tādēļ minētie produkti jāsvītro no Regulas (EK) Nr. 2505/96 I pielikuma tabulas.
(3) Lai ņemtu vērā to grozījumu lielo skaitu, kuri stājas spēkā 2003. gada 1. janvārī, un lai radītu lietotājiem lielāku skaidrību, Regulas (EK) Nr. 2505/96 I pielikuma tabula jāaizstāj ar šīs regulas I pielikuma tabulu.
(4) Kvotu apjoms dažām autonomām Kopienas tarifu kvotām ir nepietiekams, lai kārtējā kvotu periodā ievērotu Kopienas ražošanas nozares vajadzības. Līdz ar to no 2002. gada 1. janvāra vai no 2002. gada 1. jūlija jāpalielina šie kvotu apjomi, atkarībā no šo kvotu ieviešanas dienas, un tādēļ jāparedz tūlītēja šīs regulas spēkā stāšanās.
(5) Tarifu kvotas dažiem dzelzs un tērauda izstrādājumiem, ko aptver Eiropas Ogļu un tērauda kopienas dibināšanas līgums, no šā Līguma spēkā esamības termiņa beigām ir saskaņā ar Eiropas Kopienas dibināšanas līgumu, tādēļ Regulai (EK) Nr. 2505/96 attiecīgi jāpievieno atsevišķs pielikums, kurā iekļautas šīs kvotas.
(6) Tādēļ jāgroza Regula (EK) Nr. 2505/96,
IR PIEŅĒMUSI ŠO REGULU.
1. pants
Ar šo Regulu (EK) Nr. 2505/96 groza šādi.
1. Regulas 1. panta 1. punktu aizstāj ar šādu:
"1. Ievedmuitas nodokļus I un III pielikumā uzskaitītajiem produktiem aptur ar tajā norādītajām nodokļa likmēm uz norādīto laiku un norādītajos apjomos."
2. Regulas I pielikuma tabulu aizstāj ar šīs regulas I pielikuma tabulu.
3. Šīs regulas II pielikumu pievieno kā III pielikumu.
2. pants
Ar šo Regulas (EK) Nr. 2505/96 I pielikumu kvotas periodam no 2002. gada 1. janvāra līdz 31. decembrim groza šādi:
- kārtas numurs 09.2711: tarifu kvotas apjoms ir 375000 tonnas,
- kārtas numurs 09.2837: tarifu kvotas apjoms ir 450 tonnas,
- kārtas numurs 09.2959: tarifu kvotas apjoms ir 77000 tonnas,
3. pants
Ar šo Regulas (EK) Nr. 2505/96 I pielikumu kvotas periodam no 2002. gada 1. jūlija līdz 31. decembrim groza šādi:
- kārtas numurs 09.2902: tarifu kvotas apjoms ir 20000 tonnas,
- kārtas numurs 09.2935: tarifu kvotas apjoms ir 70000 tonnas.
4. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2003. gada 1. janvāra, izņemot 2. pantu, ko piemēro no 2002. gada 1. janvāra, un 3. pantu, ko piemēro no 2002. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 16. decembrī

Labels: 3
1
6